en en en en en id en en fr ms ca id en en en id en en fr ms ca it it en ms id id id ms id id id ms en id ms id ms id id id id ms id id ms ms ms id id ms id ms ms id sw id ms it en de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Ramadan: Di Mana Bumi Dipijak – Saifulislam.Com
Thursday , September 1 2022
“Macam mana ni ustaz. Saya nak puasa ikut mana?” sms seorang pelajar di luar negara kepada saya.
Soalan yang sama datang setiap tahun, dan saya sendiri menempuh soalan yang sama setiap tahun saya berada di UK dan Ireland.
“Ikutlah keputusan masjid. Masjid yang dianggap sebagai reference point di situ. Masjid dan kesatuan… itu keutamaan kita” saya membalas emel tersebut.
Setiap kali saya mengadakan kursus persediaan pelajar bersama KRIM, di dalam modul Introduction to the West dan Fiqh of Travellers, saya akan banyak memberikan penekanan kepada pelajar supaya menghubungkan diri dengan masjid. Solat di masjid, lazimkan diri dengan program-program masjid dan ikut keputusan masjid dalam hal-hal penentuan Ramadan dan Syawwal, serta masalah solat Jamak di musim panas.
“Tapi ustaz, masjid sini kata lain. Masjid sana kata lain” balas pelajar tadi.
Aduh… adakah setiap Ramadan, kita harus mengulangi masalah yang sama. Tahun demi tahun?
Semasa bertugas di United Kingdom dan Ireland, saya dan jawatankuasa masjid sentiasa berdepan dengan masalah ini. Sepatutnya, kami di UK dan Ireland tidak perlu berbalah. Bagi mereka di UK, adalah baik untuk mereka mengikut keputusan yang dibuat oleh Islamic Cultural Centre London atau lebih dikenali sebagai Regent Mosque yang rata-rata menerimanya sebagai tempat Muslim berpakat. Manakala bagi mereka di Ireland, rujuklah kepada keputusan yang dibuat oleh Islamic Cultural Centre Ireland (ICCI) atau lebih dikenali sebagai Clonskeagh Mosque.
Tidaklah perlu kita bangkitkan soalan siapa masjid itu? Kenapa tidak masjid ini? Ia semua soalan yang menyebabkan ayam dan telur berbalah siapa dulu. Tidak berkesudahan.
Alamat asal semua masjid ialah ia ‘Rumah Allah’!
TIADA SENSE OF BELONGING
Antara pencetus yang saya kesan sebagai penyumbang kepada masalah ini, ialah lemahnya perasaan sense of belonging umat Islam di UK dan Ireland kepada tempat di mana mereka berada. Mereka datang ke UK dan Ireland bukan untuk menyuburkan Islam dan menterjemahkannya kepada maslahah di bumi UK dan Ireland, tetapi sebaliknya mahu mencacak bendera masing-masing seperti pendaki gunung yang tiba di puncak.
Maka timbullah masjid Pakistan yang penentuan Ramadannya mahu selaras dengan Karachi. Masjid Arab pula mahu mengikut Mesir jika mereka kurang atau tidak Salafi, manakala yang bermanhaj Salafi pula mahu mengikut Mekah. Türk Cami (Masjid Turki) pula mahu selaras dengan Istanbul. Sedangkan mereka semua berada di daerah asing nan satu iaitu UK atau Ireland.
Selalunya orang Melayu hanya terpinga-pinga dan akhirnya mengikut sahaja salah satu yang ada. Tetapi apabila komuniti mereka membesar, mereka juga berkecenderungan untuk membuat sikap yang sama.
Merujuk Kedutaan Malaysia atau Jabatan Pelajar, yang merujuk Kuala Lumpur. Walaupun Kuala Lumpur itu ribuan batu melangkah enam atau 8 zon masa dunia.
Sikap seperti ini bukan hanya menyulitkan penentuan awal Ramadan dan Syawwal, malah ia membabitkan maslahah umat Islam secara keseluruhannya.
Pendidikan menjadi mangsa paling besar.
Semua orang berebut mahu menampilkan kurikulum dan silibus versi mereka, dari negara dan budaya mereka, dari manhaj dan mazhab mereka untuk anak-anak yang rata-ratanya lahir dan membesar di UK dan Ireland. Walhal mungkin tidak ada satu pun cadangan itu yang sesuai dengan pelajar yang menjadi penggunanya nanti.
Lantaran tidak berpuas hati dengan hal ini, saya mendaftarkan diri di dalam program Sarjana Pendidikan (MEd) di The Open University, UK, khusus dalam bidang kajian kurikulum. Keinginan pada ketika itu ialah pada menggarap sesuatu yang menghargai keberadaan masing-masing di UK dan Ireland, dan bukannya Pakistan, Mesir, Arab Saudi, Turki atau Malaysia.
Pengajian saya di OU itu telah membolehkan saya menjadi salah seorang ahli kepada Islamic Educators’ Communication Network (IECN) yang berpusat di Virginia, Amerika Syarikat sehingga kini. Walaupun saya tidak pernah menjejakkan kaki ke USA, tetapi diskusi yang berlangsung saban hari, membabitkan tokoh-tokoh seperti Dr. Jamal Badawi dan lain-lain, amat membantu saya dalam meninjau pencapaian umat Islam di USA berbanding dengan hasil kerja Muslim di Eropah.
Jika di UK dan Ireland, kita masih terkial-kial dalam merangka silibus dan asas bagi sekolah hujung minggu, Muslim di USA sudah sampai kepada peringkat berbincang tentang bagaimana polisi Islamic School dalam menerima kemasukan pelajar non-Muslim ke sekolah mereka? Bagaimanakah caranya kita mahu memenuhi keperluan mereka (American non Muslim) sebagai kaum minoriti di beberapa sekolah Islam di USA?!
Saya yakin, umat Islam di USA tidaklah telah 100% bebas daripada masalah yang saya sebutkan di atas, namun mereka sudah jelas jauh maju ke hadapan dari segi membangunkan keperluan masing-masing di sana.
Salah satu daripada sebab yang membantu umat Islam di USA untuk maju ke hadapan adalah kerana sense of belonging mereka yang kuat kepada Amerika Syarikat. Mereka bangga menjadi American Muslim dan menganggap Amerika Syarikat sebagai tanah air mereka yang wajib mereka bangunkan. Perasaan ini saya kesan daripada peserta-peserta program IYEP Jun lalu, diskusi di dalam IECN serta perbincangan kami bersama pensyarah di dalam subjek Islam and The West yang juga merupakan seorang yang lahir di Bangladesh yang ketika itu Pakistan Timur, dan kini merupakan warganegara USA.
Begitu juga dengan pelbagai dokumentari yang dipaparkan di televisyen dan internet, membantu saya untuk sampai kepada kesimpulan ini, bahawa umat Islam di Amerika Syarikat menerima negara itu sebagai tanah air dan home sweet home mereka lantas semua orang berfikir secara Amerika untuk menterjemahkan Islam dalam bentuk sistem, polisi dan aktiviti.
Inilah yang perlu diteladani oleh umat Islam di Eropah, malah mungkin juga di negara seperti Australia yang mempunyai komuniti Melayu yang besar. Apabila kita berada di negara lain, maka tidak salah untuk kita terus mempunyai rasa ikatan dengan diri dengan kampung halaman. Namun janganlah perasaan itu menjadikan kita lupa kepada tanggungjawab untuk menterjemahkan Islam kita kepada tempat di mana kita berada.
BADWI TIDAK MEMBANGUNKAN TAMADUN
Jika kita tinjau kupasan Ibn Khaldun di dalam kitabnya al-Muqaddimah, beliau mengemukakan satu premis yang mudah untuk kita memahami bagaimana tamadun terbentuk dan berkembang.
Lawan kepada madani adalah badwi.
Sifat badwi ialah ia hanya mengambil. Di mana sahaja ia berada orientasinya adalah mengambil manfaat daripada tanah dan persekitaran dia berada. Apabila tiada lagi apa yang boleh diambil, dia meninggalkan lokasi itu dan beralih ke lokasi baharu. Di mana sahaja badwi singgah, tiada tamadun yang membangun kerana mereka hanya mengambil.
Hanya apabila orientasi itu bertukar daripada mengambil kepada memberi, barulah tamadun membangun. Di mana kita berada, sebagai insan madani, kita menyumbang kepada lokasi kita berada. Kita bina, kita tanam, kita semai, kita pupuk, kita berpakat, kita bergotong royong, dan dengan orientasi sebegitu sesebuah tempat boleh bertukar daripada tiada apa-apa kepada ada macam-macam benda.
Umat Islam perlu menjadi komuniti yang bermanfaat kepada lokasi di mana mereka berada. Mereka bukan singgah untuk mengambil manfaat. Mereka bermastautin untuk sama-sama membangunkannya.
“Ikutlah masjid, hormati masjid, sayangi masjid, hidupkan masjid dan jadikan diri sebagai sebahagian daripada masjid dan masyarakatnya” itu sahaja pesan saya kepada pelajar-pelajar yang bertanyakan hal ini.
Di mana bumi dipijak, di situ Islam dijunjung.
Previous Soalnya di Mana Ramadan Kita
Next Aidilfitri: Meraikan Islamnya Kita
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved